વિભાકરના ખભે હાથ મૂકીને એમણે કબૂલ કર્યું. 'તમારી લાગણી સમજું છું. સાંઇઠ કરોડનું મહત્ત્વ પણ સમજું છું. એટલે આ ઓફરમાં મારી પૂરેપૂરી સંમતિ છે. પ્રભાતસિંહને તમે સમજાવી શકો તો અતિ ઉત્તમ. ભલે એ મારી સામે કોર્ટે ચડ્યો, પણ એનામાં ખાનદાની અને વિવેકબુદ્ધિ છે. એટલે એ કદાચ માની જશે. પણ વિજુભાના કેસમાં મારી કોઇ ગેરંટી નહીં. એ ગમે તે કરી શકે. ધડ દઇને વાત સ્વીકારી લે તો તમારું નસીબ પણ નવ્વાણું ટકા એવી કોઇ શક્યતા નથી. પ્રભાતસિંહને નેવું કરોડની વાત સાંભળીને એ તમારા પર ચિડાશે.'